שיחה:האינקוויזיציה הספרדית

message: למה העבירו את האינקוויזיציה ל"אינקוויזיציה הספרדית"? כמדוני היתה אינקביזיציה גם בצרפת ובמקומות נוספים, לא? גילגמש 19:22, 13 מאי 2004 (UTC)
לא זו בלבד שהיתה, האינקוויזיציה בצפון אירופה קדמה לאינקוויזיציה הספרדית, שהיתה עניין שונה לגמרי. אם כבר, צריך לקשור את "האינקוויזיציה הספרדית" ל"אינקווזיציה", או - כפי שכבר התחלתי לעשות - פשוט לכתוב עליה ככותרת ביניים בערך המרכזי של "אינקוויזיציה". מכל מקום, אני עדיין קצת חדשה מכדי שאעז לעשות את זה בעצמי (: נוץ 19:42, 29 אוג' 2004 (UTC)
replies: text: אם את מתבססת על מקור מהימן, אין שום סיבה שלא תעשי את השינוי הזה. תזכרי רק שזו דעה לא מקובלת כל כך, לפחות בקרב הציבור הרחב, על כן עדיף להביא את המקור שעליו את מתבססת בפרק של "לקריאה נוספת" או "ביבליוגרפיה קצרה". זאת למרות שבד"כ אנחנו נמנעים מציון המקורות. גילגמש 19:46, 29 אוג' 2004 (UTC)
מה שאני זוכר על האינקוויציה הוא שבתקופת פריחתו הוא היה אכזרי מאוד והעלה על המוקד כ - 30,000 אנשים שרובם היו כנראה יהודים מומרים שנמצא דופי כל שהוא בהתנהגותם ה"נוצרית". לפני מספר שנים ראיתי בטלוויזה תוכנית של הבי.בי.סי. הבריטי שבה נטען שמספר המוצאים להורג היה קטן באופן משמעותי מהמספר שהזכרתי. בכל אופן בכתבה שהושפעה מהערך בויקיפדיה בשפות אחרות לא מושם דגש מספיק על "חלקם" של היהודים המומרים בפעילות האינקוויזיציה וחבל.המהנדס
הערך אינו מתבסס על ערכים בשפות אחרות, אלא על לימוד הנושא באוניברסיטה. את מספר המועלים על המוקד צריך לשפוט באופן יחסי למספר הנאשמים, וכן לאחוז המועלים על המוקד במשפטי הרשויות החילוניות. להשוות את נורמות האינקוויזיציה לנורמות מודרניות נראה לי כאבסורד, יש להשוותן לנורמות של מוסדות שיפוט אחרים בני אותה התקופה. אין ספק שהיהודים המומרים סבלו מהאינקוויזיציה, אך בכתיבת ערך כללי יש לתת מקום לכל תתי-הנושאים הרלוונטים על-פי חשיבותם, ולא להתמקד באחד מהם באופן מופרז רק מכיוון שאנו יהודים. זה מביא לראיה היסטורית מעוותת. אם רצונו של מישהו בכך, הוא יכול לכתוב תת-ערך בנושא יחסה של האינקוויזיציה אל המומרים היהודים, ורצוי בקישור נפרד.

message: האינקויזיציה הספרדית משתקפת בערך כמוסד רגוע, ואין אזכור ל30,000 יהודים שהועלו (או לא) על המוקד. זו בעייה מהותית בערך.
אם תדמית האינקויזיציה הספרדית מחמירה איתה, יש לציין מקורות שמזכים אותה, ולהיפך.
אילן שמעוני 01:02, 14 באפריל 2007 (IDT)
הערך באנגלית מדבר על בין 3000 ל 5000 איש שהועלו על מוקד האינקוויזיציה הספרדית לאורך כל שנות קיומה. בנוסף, מספר היהודים בספרד לפני הגירוש מוערך בכמה עשרות אלפים. לאור זאת, אלא אם הערך באנגלית מתבסס על מחקרים מופרכים (הוא מפנה למחקרים שם), אני תוהה מאיפה הגיע המספר של 30000 יהודים שהועלו על המוקד.
thread_title:  חסרים לי מראי מקום 

message: וואלה, לא ציפיתי לערך על האינקויזיציה הספרדית --חוליו ססאר - שיחה 09:38, 12 במרץ 2009 (IST)
thread_title:  לא ציפיתי לזה 

message: עיינתי בערך, והמסקנה שלי בבירור: הערך מגמתי. 
המטרה, להמעיט מהערך האמיתי של העינויים אשר עברו יהודי ספרד בכל שנות האינקוזיציה, עינויים בל יתוארו, וכאן מוצגים העינויים כ"עינויים לא קשים במיוחד" ו"עונשים קלים". 
לא יודע למה, אבל יש הרגשה שאשכנזי כתב את הערך הזה, וקצת משתמע איפוא, כי 
הוא רוצה להמעיט את חשיבות האינקוזיציה לטובת זכירת השואה. 
לאחראים פיקחו עיניים. הערך על הדבר הנורא ביותר שקרא לפני השואה מתואר כאן כ"כ ברכות עד כדי כך שאפשר לחשוב על עורך הערך שהוא נכדו של האינקויזציונים אשר מנסה "למרוח" את הפרשה ולהעלים אותה. פשוט בושה.
מסכים איתך בכל מילה, ואם האחראים שותקים כנראה שיש דברים בגו.
....אני לא יודע אם זה אשכנזי, כדבריך. מה שבטוח שהערך הזה מאוד מוזר, ונראה מאוד מוטה. אני לא יודע מי ערך את זה ולמה, אבל אני ניכנסתי למשובים ע"מ ליראות אם אני הוא היחיד שהדבר הציק לו....    נ.ב אמריקות??? מה העילגות הזו ? כל אחד יכול ליכתוב מה שהוא רוצה ואיך שהוא רוצה?                        רועי 84.229.233.222 19:26, 25 במרץ 2012 (IST)
replies: text: הערך גם מתנגש עם האמור בערך אוטו דה פה. כאן נאמר שעונש מיתה בשריפה על המוקד היה חמור במיוחד ונגזר לעתים רחוקות, אפילו בתקופת רדיפות היהודים. לעומת זאת, באוטו דה פה נאמר שהעונש הזה היה מאוד מקובל, וכי "בסך הכל הוצאו בשיטה זו להורג כ-90,000 בני אדם, רבים מהם יהודים." גם לי יש תחושה שאחת משתיים: או שמישהו מנסה להפחית ממשמעות הדברים, או שהידע שלנו שגוי מעיקרו (כולל בערכים אחרים) 80.178.95.33 20:03, 15 באוקטובר 2012 (IST)

text: מסכים לחלוטין איתך, נכנסתי לערך במקרה ומיד צרמה לי התחושה שנעשה ניסיון מכוון להמעיט בחומרת ובהיקף הזוועות שחוללו ע"י האינקוויזיציה הספרדית. מטריד ביותר ומעלה שאלות.. 77.126.124.196 03:29, 19 ביולי 2022 (IDT)
thread_title:  לאחראים! זהו ערך מגמתי במיוחד! 

message: אמריקה זו יבשת אחת, מה זה אמריקות? 
לפי ידיעתי הספרדים שלטו רק בדרום אמריקה כך שזה לא אמריקה הצפונית ואמריקה הדרומית.
replies: text: ראשית, מבחינה גיאוגרפית נהוג להפריד בין יבשת אמריקה הדרומית לזו הצפונית, כך שלשון הריבוי נכונה. שנית, הספרדים שלטו בחלקים נרחבים מאמריקה הצפונית, בהם מקסיקו דהיום (הנמצאת באמריקה הצפונית), פלורידה, ומה שכיום הוא דרום-מערב ארה"ב. אורי • שיחה 21:35, 7 בנובמבר 2012 (IST)
הספרדים בתקופת גירוש ספרד וכן לא מעט אחריו שלטו במישרין או בעקיפין{נסיכים/רוזנים כפופים} בממלכות סרדיניה קורסיקה ולעיתים הגיעו עד נאפולי.מצד שני שלטה ספרד בארצות השפלה {בלגיה הולנד ולוקסומבורג} מתקופת קרל הגדול ועד פליפה השני.וכן בחלקים מאמריקה הצפונית והדרומית ובחלקים מאפריקה. האינקוויזציה נדדה בעקבות הממלכה הספרדית {וכן הפורטוגלית-לברזיל}והגיעה לעתים למרחקים עצומים.יש עדויות כתובות של הוצאות להורג של קונברסוס {אנוסים,בעיקר יהודים} בפרו ואקוודור !!! 
לאור האומדנים הנשמעים כיום של יהודי ספרד כריכוז בסביבות 250000 =הריכוז היהודי הגדול בעולם באותה תקופה.אין זה מתקבל על הדעת שכמות הרוגים של 5000 ,ועינויים המתוארים כאן-הצליחו לדחוק באירופה את חוויות היהודים ממסעי הצלב שמוכחות כקשות יותר{כתבי קלונימוס קלמיש,ר"ת וכו'} הסבירות מושכת לכיוון של כמה עשרות אלפים,ועינויים קשים הרבה יותר.בנוסף ישנם תיעודים גדולים של מעשי האינקווציה כנגד האינדיאנים בדרום אמריקה-וניתן להשליך מהם על צורות העבודה של האינקוויזציה.
thread_title:  אמריקות 

message: הערך לוקה בחוסר אובייקטיביות! נראה כאילו הכותב מנסה לסנגר על האינקוויזיציה. למשל, לא הצלחתי להבין איך אפשר "לקשור אדם כך שלא יוכל לסגור את פיו", בלי להשתמש בשיטות אכזריות ביותר; ולא הבנתי איך הזרמת מים לתוך הפה יוצרת רק "תחושה" של מחנק. נראה לי שהזרמת מים כזו גורמת לבליעה בלתי נשלטת, שיוצרת הקאות בלתי נשלטות, שלצד המשך הזרמת המים מהוות עינוי מזעזע שלא ניתן לתארו במילים. גם קשירת האדם למשקולת ומתיחתו, הם חלק מן העינוי ולא רק הכנה ל"מכה חזקה על הרצפה". ככל שזכור לי ישנם ציורים תיעודיים של נחקרים תלויים בידיהם, הקשורות לאחוריהם, והחקירה מתנהלת תוך כדי מצב זה. עינוי זה לא הוזכר כאן כלל.
כמו כן מובן מאליו שהמאסר לווה בעינוי נפשי קשה, כאשר אדם שהיה במצב כלכלי שפיר, בטוח בעצמו, הופך להיות אסיר בכלא חשוך בלי אפשרות לדעת עד מתי, תוך פחד כל לילה מנקישת החוקרים על דלת תאו, בלי אפשרות למקלחת כמובן ובלי טיפול נאות בפצעיו. כמו כן סביר להניח שישנם נתונים, וודאיים או משוערים, של מתים מתוך עינויים. אם אין כאלה, כנראה שהיה מאמץ רציני לעצור את העינויים רגע לפני מוות. לסיכום, הערך צריך שינוי של הצגת הזוועות כפי שהיו. יוסף שם - שיחה 23:40, 6 בנובמבר 2012 (IST)
replies: text: הערך מתאר את האמצעים שהיו נהוגים במוסד שלא בצורה שיםוטית. אין זה המקום להרבות בתיאורים מסמרי שיער ותארים המביעים זעזוע וכדומה. יש לזכור, ככתוב בערך, שאלו היו הנורמות המקובלות באותם הימים גם במוסדות אחרים, ואל לנו ללקות באנכרוניזם ולכפות על בני התקופה את ערכי זמננו אנו. לא מצאתי את הכתוב בערך כמהווה כתב סנגוריה על המוסד או שיטותיו, והוא פשוט נעדר עמדה המגנה אותו, כפי שצריך להיות. בברכה, אורי • שיחה 21:40, 7 בנובמבר 2012 (IST)
replies: text: :תודה על תגובתך. אסביר את עצמי באופן מדויק יותר. בערך "פרעות קישינב" כתוב המשפט הבא: "בפוגרום קישינב היו מספר גדול של אבידות בנפש ואכזריות מבחילה מצד הפורעים, שהתעללו בקורבנותיהם ועינו אותם בכל מיני עינויים". האם משפט זה הוא הבעת עמדה? לא. יכול הקורא לחשוב שאכזריות היא דבר לגיטימי. אבל עובדה היא, שהפורעים היו אכזריים באופן שמבחיל את האדם המצוי, שאינו אכזרי כמוהם. בתיאורי עינויי האינקויזיציה לא מופיעה המילה המתבקשת "עינויים אכזריים", ונימת הכתיבה באה במפורש כדי להציג את העינויים כדבר נסבל. לצורך זה נקטתי לדוגמה את המשפט "תחושה של מחנק". אילו הכמרים היו תולים את הנאשם על חבל, כמעט עד מוות, ומורידים אותו ברגע האחרון, אף אחד לא היה כותב על כך "תחושה של מחנק". במקום זה היו כותבים: הנאשם היה נחנק כמעט עד מוות. עינוי מים הוא דבר כזה, באופן אכזרי בהרבה, ותיאורו כ"תחושה של מחנק" בא ליצור הרגשה, כאילו העינוי הכניס את הנידון להיסטריה מחמת תחושה דמיונית של מחנק. בהקשר זה אני רואה כאן כתיבה מפחיתה באופן מכוון. גם תיאורי שאר העינויים לוקים בהפחתה דומה. ("מכה חזקה על הרצפה" נשמעת כמו משהו שכל אחד מאיתנו עבר אי פעם.)

text: :גם המשפט הבא אינו מובהר די הצורך: למרות שלרוב לא היו העינויים קטלניים, ובוודאי לא חמורים יותר מאלו שהיו נהוגים ברשות החילונית בתקופה זו, האינקוויזיציה זכתה בשמה האכזרי על רקע שיטות פעולה אלו. אם לא היו העינויים חמורים יותר מברשות החילונית, למה זכתה האינקויזיציה לכזה שם אכזרי? בערך "האינקויזיציה הפורטוגזית" כתוב שנעשה באנגליה מחקר מיוחד על עוולותיה של האינקויזיציה הספרדית. אם אלו היו השיטות המקובלות ברשות החילונית, למה לא נעשה מחקר כללי?

text: :לסיכום: הדעה המקובלת על האינקויזיציה היא, שהיא היתה קטסטרופה. הכותב בא במפורש לשנות את הגישה הזאת, ולהציג אותה באור רך יותר. גם אם הנתונים שלו נכונים, הנימה שלו עברה את גבולות הטעם הטוב. ואני מרשה לעצמי לפקפק, האם זו אכן הגישה ההיסטוריונית המקובלת, או שהוצג כאן רק צד אחד. בברכה יוסף שם - שיחה 01:57, 8 בנובמבר 2012 (IST)
replies: text: ::בקצרה: הבעיה היא בערך על פרעות קישנייב, בו אכן מובאת עמדה שיפוטית. האם היה מדובר בעינויים שבסטנדרטים שלנו היו אכזריים? כן. האם הם היו אכזריים יותר מהמקובל בזמנם? כנראה שלא. האם בכתיבה היסטורית ואנציקלופדית עלינו להעביר את סלידתנו לקורא? לא. הדעה "המקובלת" אכן לא עולה בקנה אחד עם זו האקדמית, לפחות ככל שהדבר חורג מ"ההיסטוריה הבכיינית של היהודים" כדברי גדול ההיסטוריונים של העם היהודי: סאלו ברון. לגבי ניסוחים ספציפיים ניתן לדון כאן. אורי • שיחה 02:58, 8 בנובמבר 2012 (IST)
thread_title:  חוסר באובייקטיביות! 

message: מי שרוצה להבין יותר על הערך הזה, אני ממליץ לו לקרוא: א. את הגירסאות הקודמות שלו. ב. מאמר באתר "טריפי" שהוא כמעט העתק מדויק של הערך הזה, עם שם החוקרת שכתבה אותו, ועם כל מיני תוספות מעניינות. למשל, מישהו פה כתב שהוא לא מבין את המשפט שאומר - למרות שהעינויים היו מקובלים האינקויזציה זכתה בשמה האכזרי בגללם. זה באמת משפט שסותר את עצמו. אבל מה שקרה זה שהכותבת כתבה בהתחלה "האינקויזציה זכתה בשמה האכזרי על רקע רדיפת היהודים המסיבית החל מ1492 ועד 1505." (כנראה התכוונה למומרים) מישהו שזה לא מצא חן בעיניו שינה את המשפט, וככה נהיה לנו יציר כלאים לא מובן. (בטריפי המשפט הזה פשוט קטוע באמצע בלי סוף.) אבל מה שיותר מעניין, זה שבטריפי יש הסבר שלם למה כולנו יודעים שהאינקויזציה היתה הרבה יותר אכזרית, והיא כותבת שם שהיום מקובלת דעה של חוקרים רבים שכל זה בא מקמפיין פרוטסנטי, שהם נחשבו כופרים בעיני הקתולים, והם נחלמו נגדם דרך פרסומים מזוויעים על האינקויזציה. מה שתפסתי שמה, זה שמצד אחד יש את כל הספרות הישנה שאומרת - היתה זוועה, ומצד שני יש את הרשימות של האינקויזציה שמהם הוציאו חוקרים רבים שכל זה מוגזם. אז קודם כל אני מבין שלא כל החוקרים חושבים ככה, רק היא אומרת שזה מקובל היום (איפה?). וחוץ מזה, אפילו אם היתה הגזמה - להאמין לכל מילה שהאינקויציה כתבה על עצמה זה גם כן מצחיק. למשל מישהו יכול להאמין שרק מי שבאמת קילל קשרו לו את הפה? מי העיז לקלל שם בכלל? אולי הנזירים עינו ככה את מי שהם החליטו שהוא "חשוד לקלל" וכתבו את זה כאילו הוא קילל? צריך לפחות לכתוב: לפי הכתוב במסמכי האינקויציה עונש זה ניתן רק ל... וככה לכל האורך להדגיש שהכל בנוי על מה שהם כתבו. ואם יש חוקרים אחרים בטח צריך להביא 2 צדדים, אפשר לכתוב מה מקובל יותר היום, אבל לתת לקורא לבחור מה הוא מאמין. בברכה המאירי - שיחה 00:21, 27 בנובמבר 2012 (IST)
thread_title:  תסתכלו בגירסאות מקבילות 

message: נשמע כאילו כותב הערך היה חבר באינקוויזיציה  Cocomaxixe - שיחה 23:08, 29 במאי 2013 (IDT)
thread_title:  משוב מ-29 במאי 2013 

message: :מצטרף לקודמיי. ערך מגמתי מאד שמתאמץ לסנגר על האינקוויזיציה.
replies: text: "היו שלושה סוגי עינויים בלבד", "עשר שנות מאסר בלבד" וכן הלאה.

text: נראה שכותב הערך לא מבין בכלל על מה ההתרגשות. לשיטתו, שלושה סוגי עינויים זה מעט מדי, ו-10 שנות מאסר בצינוק חשוך ומטונף זה עונש קל מדי.

text: ביזיון לויקיפדיה העברית.--85.64.116.162 13:45, 13 בנובמבר 2013 (IST)
thread_title:  איכס 

message: בס"ד    לדעתי, אם מדינת ישראל הייתה מתייחסת ביתר רצינות לעם היהודי קודם שהתחילה התנועה הציונית, המושג 'אינקוויזיציה'- וייתכן שאף המושג 'נצרות' בכלל, היה לא רחוק בחומרתו למושג 'נאציזם'.
הדברים ברורים למי שיש לו ידיעה -אפילו חלקית- מנהרות הדם והאברים המקוטעים שנשפך ונקטע מהעם היהודי בכל רחבי אירופה ומחוצה לה, על ידי הנצרות-דת השנאה התהומית.
ולו החוק במדינת ישראל היה כזה- עורך ערך זה היה מואשם בפלילים בדיוק כמכחיש שואה- הטוען שהנאצים הרגו "רק" 10000 יהודים...
האינקוויזיציה הוציאה למוות בשריפה בשנת ה' תקע"ז-1816 בלבד, למעלה מ-800 יהודים! וזה היה מספר זעיר יחסית לקרבנות האינקוויזיציה בשיא פעילותה.
בספר 'ילקוט מעם לועז' על מגילת איכה, מביא את לשונם המדויקת של ספרי אותה התקופה ובהם תיאורים על עינויי זוועה של האינקוויזיציה, ועל רציחתם ותלאותיהם של יושביה היהודים של מדינה ספרד הארורה.
הראיות שיש לתיאור מעשי הזוועה של הכנסייה הנוצרית בעינויים ורציחות, מפוזר בכתבים של אנשים רבים מהתקופה ההיא. ריבוי הדברים בזה, הוא כמו ל"הוכיח" למכחיש שואה שאכן השואה התרחשה.
לאמור, ערך זה הוא דומה מאוד למכחיש שואה, שלדעתי- ונראה שחבריי יסכימו עמי- שמדינת ישראל צריכה להוציא הכחשת זוועת הנצרות אל מחוץ לחוק בדיוק כהכחשת שואה, שבז ולועג לסבלם של המעונים והנרצחים.
לכתוב ש"שיטות החקירה של האינקוויזיציה כללו שימוש מסוים בעינויים, אך שימוש זה היה מוגבל יחסית. למעשה, היו נהוגים שלושה סוגי עינויים בלבד" זה לא פחות מסדיזם, מלבד שזו המצאה מוזרה שאין לה מקור, אולי בכתבי המענים עצמם... ובכלל, לדעת העורך חלק מעינויי האינקוויזיציה היה עינוי שהסתכם בלא יותר מבושה...
עצוב, עצוב.
שיטות העינויים של האינקוויזיציה כללו שיטות רבות ומגוונות, של דחיפת חוד החנית על הציפורן ומתכת לוהטת מתחת בית השחי, ועוד זוועות שלא כדאי לכותבם, וישנם אף ציורים (בעיניי ראיתי) מהתקופה ההיא על עינויי האינקוויזיציה, כגון: אנשים הנמתחים על גלגל העינויים ועינויים נוספים. 
"למרות שיטות החקירה הקשוחות, הייתה האינקוויזיציה רגישה (לא פחות!) לכך שלעתים ניסו אנשים להשתמש בה כדי לנקום ביריביהם הפרטיים, וחקרה ביסודיות את העדים. לנאשם הייתה אפשרות לזמן עדים משלו (זו אמורה להיות בדיחה? אם כן, היא הבדיחה הפחות מוצלחת ששמעתי אי פעם)  ולהכין את ההגנה למשפטו, אם כי לרוב הוא נאלץ לבצע הכנה זו בטרם ידע בדיוק מה הן ההאשמות כנגדו, ועמלו היה עולה בתוהו. לרוב התחשב בית הדין בהבעת חרטה של הנאשם (מה???) או בנסיבות מקלות, כגון שכרות בזמן המקרה".
טירוף, אין מילה אחרת.
מהיכן מקורו של הכותב? מהיכן לקח את תיאור הרחמנות הנפלאה של אנשי הרצח הללו, ואת שאר המצאותיו המטורפות?
הרב הרצוג, הרב הראשי הראשון של מדינת ישראל, היה בעל ידע מקיף בהיסטוריה היוהדית וכותב  שהיהודים המעונים הסכימו להחזיק שתי וערב (צלב) בידיהם בשעת שריפתם, וללא הועיל, הם הועלו על המוקד על ידי הכנסייה.
אם יצורי אנוש נורמלים אנחנו, ולא שייכים לתנועות ודתות חשוכות, ערך זה חייב להשתנות מתחילתו לסופו לאלתר, ובערך המחודש יתוארו בפירוט מעשי הזוועה והמספרים האינסופיים של הנרצחים והמעונים על ידי הנצרות.
95.86.84.59 01:28, 1 בדצמבר 2013 (IST)
 95.86.84.59 01:28, 1 בדצמבר 2013 (IST)
thread_title:  הכחשת זוועת הנצרות כמוה כהחשת זוועת הנאציזם 

message: הערך נורא ואיום. כאילו שכל הבעיה היא בהטיית הדין, ומכיוון שהמשפט היה בישרות לטענת הכותב אז הכל בסדר.
שכחת על מה שפטו את היהודים? על זה שכפרו בנצרות ולא על שום עוול.
כמו כן האם העינויים המפורטים קטנים בעיניך? לא ברור בעליל!
thread_title:  אולי מישהו שמבין יתקן את הערך 

thread_title: בינתיים אני חושב שכדאי למחוק את הערך, זה פשוט שערוריה

message: מתי הוקמה או החלה לפעול האינקוויזיציה?
* לפי הערך הנוכחי: הוקמה בשנת 1478.
* לפי תומאס דה טורקמדה: הוא הקים אותה בשנת 1478 ומונה לאינקוויזיטור ראשי.
* לפי יהדות ספרד: החלה לפעול ב־1 בינואר 1481.
* לפי 17 בספטמבר: החלה לפעול (שני איקוויזיטורים מונו) ב־17 בספטמבר 1480.
מה נכון? Tzafrir - שיחה 18:30, 16 בספטמבר 2017 (IDT)
replies: text: Die Bulle „Exigit sincerae devotionis“ vom 1. November 1478 gilt als Gründungsurkunde der neuen Spanischen Inquisition. In dieser Bulle erlaubte Papst Sixtus IV. den Monarchen drei Priester, die Kenntnisse in der Theologie und im kanonischen Recht haben sollten, zu Inquisitoren zu ernennen. Ihnen wurde auch das Recht zugestanden, diese Inquisitoren zu entlassen oder zu ersetzen.[4] Von dem Recht Inquisitoren zu ernennen, machten die Katholischen Könige allerdings erst im September 1480 Gebrauch, als sie die Dominikaner Miguel de Morillo und Juan de San Martín als Inquisitoren und Juan Ruiz de Medina als deren Berater einsetzten. ב 1478 הוצאה הבולה אבל הפעילות התחילה ב1480. 2001:7C0:2041:1AA:0:0:0:DB 14:29, 18 בספטמבר 2017 (IDT)
replies: text: :אין לי מקורות, אבל אולי היה פער בן שנתיים בין הקמתה לבין תחילת פעילותה כנגד יהודים, שהרי עיקר פעולתה הייתה כנגד נוצרים כופרים. האם למישהו יש רעיון כיצד ניתן לברר זאת?  אילן שמעוני -   שיחה החיים הם גבול של אתה פופולר  18:25, 18 בספטמבר 2017 (IDT)
https://books.google.co.il/books?id=pnHJAwAAQBAJ&pg=PA73&lpg=PA73&dq=17+september+1480+inquisition&source=bl&ots=gUkdMYV9hz&sig=0nDQ3nSm2-k_shacyIN0uI3o6sY&hl=iw&sa=X&ved=0ahUKEwiW5rv60LDWAhUGORoKHQ0kDeUQ6AEIJTAB#v=onepage&q=17%20september%201480%20inquisition&f=false
77.138.170.194 09:20, 19 בספטמבר 2017 (IDT)

text: אם הבנתי נכון את מה שנמצא במקור הזה, אכן התוכן צריך להיות בסגנון "תחילת הקמתה של האינקויזיציה בשנת 1478, אך בפעולה של ממש החלה רק בשנת 1481"  אילן שמעוני -   שיחה החיים הם גבול של אתה פופולר  17:19, 19 בספטמבר 2017 (IDT)
thread_title:  תאריך ההקמה 

message: מה שלא הוזכר שיתכן והכותב של ערך זה בכלל מסיונרי או פעיל של הנצרות שמנסה בכל דרך להגן על הנצרות ולשכתב את ההסטוריה.
ממש ביזיון.
5.29.46.43 21:33, 17 באוקטובר 2018 (IDT)
thread_title:  מצטרף לקודמיי לגבי המעטת זוועות האינקוויזיציה שזה פשוט בושה נוראית 

message: האינקוויזיציה הופעלה כלפי נוצרים חדשים. והופעלה כלפי בודדים. לא מדובר על פרעות או פוגרומים. Tzafrir - שיחה 19:13, 4 בדצמבר 2018 (IST)
thread_title:  פרעות ופוגרומים? 

message: מדהים שנכנס לויקיפדיה ערך כזה. בבירור כתב את זה נוצרי, אולי מיסיונר, שמנסה להוכיח באותות ובמופתים שהאינקוויזציה בעצם הייתה גוף נחמד בסך הכול. העורכים הותיקים ובעלי הכוח בויקיפדיה חייבים להתעשת ולמחוק את הערך הזה כולו עד לעריכתו מחדש על ידי היסטוריון נורמלי ולא על ידי גורם בעל אינטרס. לא יכול להיות שויקיפדיה הפכה להיות אתר מיסיונרי.
thread_title:  ערך חמור ביותר - שערורייה! 

message: מצטרף לכל קודמיי. נראה בהחלט שאחד מאתרי היהודים המשיחיים ערך במגמתיות מרובה את הערך. יש בו הרבה תיאורי סנגוריה לא אנציקלופדיים והתחסדות רבתי עם הארגון ששמו נוגע כאחד מהגופים האכזריים בהיסטוריה, אך בספרות הספרדית. 
קורא לעורכים הבכירים בויקיפדיה לשכתב את הערך מחדש על בסיס נימוקים, הוכחות ומקורות מהימנים.חפץ בחיים - שיחה 12:41, 4 בנובמבר 2020 (IST)
replies: text: יש לך דוגמה למקורות מהימנים כאלו? Tzafrir - שיחה 09:33, 19 ביולי 2022 (IDT)
thread_title:  מה לגבי המגמתיות של הערך הזה?... 

message: האם יש איזה חשבון של כמה נפשות נהרגו בידי האינקויזטורים במשך כל שנות קיומה? חכמת מנוח - שיחה 01:55, 8 באוגוסט 2022 (IDT)
thread_title:  חשבוני אנקויזיציה הספרדית 

message: קטגוריה:ערכים שיש לתקן בהם קישורים חיצוניים
שלום,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*https://www.cs.mcgill.ca/~rwest/wikispeedia/wpcd/wp/s/Spanish_Inquisition.htm נמצא כקישור שבור. מומלץ להוסיף https://web.archive.org/web/20200804180708/https://www.cs.mcgill.ca/~rwest/wikispeedia/wpcd/wp/s/Spanish_Inquisition.htm לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 13:58, 17 במרץ 2024 (IST)
thread_title:  נמצאו קישורים חיצוניים שצריכים תיקון (מרץ 2024)